
Ministru kabineta rīkojums Nr. 31
Rīgā 2023. gada 17. janvārī (prot. Nr. 3 49. §)
Par civilā eksperta dalības laika pagarināšanu Eiropas Savienības Padomdevēja misijā civilā drošības sektora reformām Ukrainā
· 1. Pamatojoties uz Starptautiskās palīdzības likuma 12. panta otro daļu, atbalstīt civilās ekspertes Daces Meilijas (personas kods (ierobežotas  pieejamības informācija)) (turpmāk – civilā eksperte) dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).
· 2. Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu  pagarināt civilās ekspertes dalības laiku starptautiskajā misijā līdz 2023. gada 30. aprīlim.
· 3. Pamatojoties uz noteikumu 7.4. apakšpunktu, noteikt civilajai ekspertei koeficientu 1,4 piemaksas aprēķināšanai par dalību starptautiskajā misijā.
· 4. Paredzēt, ka saskaņā ar noteikumu 17. un 18. punktu civilajai ekspertei tiek izmaksāts atalgojums minimālās mēneša darba algas apmērā 2023. gadā 1860 euro, kā arī piemaksa par dalību starptautiskajā misijā  2023. gadā 8118 euro. Ārlietu ministrijai veikt valsts sociālās apdrošināšanas iemaksas 2023. gadā 2354 euro apmērā. 
· 5. Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2., 19.3., 19.4. un 19.7. apakšpunktu civilajai ekspertei tiek segti faktiskie izdevumi, nepārsniedzot šajā punktā norādītās summas:
· 5.1. dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi – 3949 euro;
· 5.2. dzīvības un veselības apdrošināšana, atgriežoties no dienesta vietas, – 5 euro;
· 5.3. ceļa izdevumi, atgriežoties no dienesta vietas, – 250 euro;
· 5.4. izdevumi par bagāžas transportēšanu – 100 euro (pārceļoties no dienesta vietas).
· 6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 2023. gadā 16 281 euro apmērā šā rīkojuma 4. un 5. punktā minēto izdevumu segšanai.
· 7. Aizsardzības ministrijai uz civilās ekspertes dalības laiku starptautiskajā misijā nodrošināt viņai nepieciešamo ekipējumu – ķiveri, bruņuvesti un gāzmasku.

